Държавен вестник, бр. 43, 2013 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  43
5.3.4.1.2. използване на стерилни еднократни 
медицински консумативи;
5.3.4.1.3. задължително използване на едно-
кратни игли и спринцовки, снабдени с обезопа-
сителен механизъм;
5.3.4.1.4. предотвратяване контаминирането 
на използваните лекарствени продукти.
5.3.4.2. За предотвратяване на наранявания 
на здравните работници, причинени от всякакви 
остри предмети, включително убождания с игли 
от спринцовки и кухи замърсени с кръв игли от 
вътресъдови катетри, както и при манипулиране 
с бутилки за хемокултура, е необходимо:
5.3.4.2.1. материалното осигуряване и задъл-
жително използване по време на манипулации 
на медицински изделия и консумативи с обез­
опасителен механизъм и безопасен дизайн; 
5.3.4.2.2. спазване на изискванията за безопас-
но обезвреждане на използваните остри предмети;
5.3.4.2.3. употребените игли да не се отделят 
от спринцовките или системите за инфузия ръч-
но, иглите да не се чупят и да не се поставят 
обратно в предпазната капачка (т.е. забранява 
се т.нар. „закапачване“) (Категория IV).
5.3.4.3. За намаляване на риска от убождания 
се препоръчва:
5.3.4.3.1. задължително използване по вре-
ме на манипулации на медицински изделия 
и консумативи с обезопасителен механизъм и 
безопасен дизайн;
5.3.4.3.2. боравене с различни медицински 
пособия по безопасен начин;
5.3.4.3.3. спазване на бариерните мерки, по-
специално употребата на ръкавици и предпаз-
ване на лигавиците с маски, защитни очила и 
шлемове за лицето. 
Носенето на ръкавици не предотвратява убож-
дането, но намалява обема кръв, който навлиза 
в кожата при убождане с остър предмет.
5.3.4.4. За отстраняване на използваните 
игли и спринцовки за еднократна употреба се 
използват контейнери, които отговарят на след-
ните изисквания: да са за еднократна употреба, 
с твърди непробиваеми стени и добре затварящ 
се капак, без да има възможност за течове, да 
не позволяват достъп до съдържанието им, при 
възможност да са снабдени с устройство за от-
страняване на иглите. 
Контейнерите се маркират със символа 
„Опасни медицински отпадъци“.
5.3.5. Безопасна практика на венозно каню-
лиране: Това е тази практика, която не уврежда 
реципиента и здравния работник, не излага 
извършващия манипулацията на риск и използ-
ваният материал се обезврежда така, че да няма 
отпадъци, които да са опасни за обществото. 
За предпазване на здравните работници от 
инфекции и превенция от убождане с остри за-
мърсени с кръв игли при периферната венозна 
канюлация е необходимо: 
5.3.5.1. задължително използване на стерилни 
еднократни периферни венозни канюли, снабдени 
с пасивен обезопасителен механизъм, предпазващ 
здравните професионалисти от убождане с кухи 
замърсени с кръв игли, а именно: 
5.3.5.1.1. обезопасителният механизъм да е 
неразделна част от изделието; 
5.3.5.1.2. обезопасителният механизъм да бъде 
пасивен (не изисква допълнително активиране 
от потребителя); 
5.3.5.1.3. обезопасителният механизъм да 
предотвратява повторно използване; 
5.3.5.1.4. използването на медицински изделия 
и предмети с обезопасителен механизъм да не 
изисква каквато и да е промяна в ежедневната 
практика на приложение и употреба от страна 
на здравните професионалисти; 
5.3.5.1.5. ако се изисква активиране от потреби-
теля, то да може да бъде извършено с една ръка; 
5.3.5.1.6. лесно разпознаване на активираното 
устройство за безопасност;
5.3.5.1.7. обезопасителният механизъм да ос-
тава активиран през цялото време на употреба, 
както и след изхвърлянето на изделието; 
5.3.5.1.8. изделията да са лесни и удобни за 
употреба;
5.3.5.1.9. изделията да бъдат безопасни за 
пациента; 
5.3.5.2. предотвратяване контаминирането 
на използваните медицински консумативи и 
лекарствени продукти.
5.3.6. Контейнерите за отстраняване на остри/
режещи инструменти за многократна употреба 
трябва да отговарят на част от горепосочените 
изисквания (да са с непробиваеми стени, добре 
затварящ се капак, без възможност за изтичане). 
Препоръчително е да са от метал (устойчив на 
корозия) или пластмаса с висока плътност, да 
могат да се затварят добре при транспортиране 
на инструментите за обеззаразяване в ЦССМ.
5.3.6. И двата вида контейнера не бива да се 
пълнят повече от 3/4 от обема им (Категория ІV).
5.3.6.1. Запълнените контейнери, подлежащи 
на обезвреждане, трябва да са добре затворени и 
да се съхраняват на недостъпно за посетители/
придружаващи лица (особено деца) място, преди 
да се транспортират до мястото за обезвреждане. 
6. Допълнителни (специфични) предпазни 
мерки
Допълнителните (специфични) предпазни 
мерки се прилагат винаги успоредно със стан-
дартните предпазни мерки при пациенти с ди-
агностицирана или съмнителна инфекция, при 
която за прекъсване на пътя на разпространение 
са необходими освен стандартните предпазни 
мерки и допълнителни изолационни или други 
бариерни мерки. 
Допълнителните предпазни мерки се прилагат 
при инфекции, предавани по аерогенен път, по 
въздушно-капков път и чрез контакт. Комбина-
ции от отделните видове допълнителни предпаз-
ни мерки се прилагат при инфекции с няколко 
различни пътища на предаване.
6.1. Допълнителни предпазни мерки при ин-
фекции, предавани чрез контакт.
С тези мерки се цели прекъсване разпростра-
нението на ВБИ, предавани чрез пряк или непряк 
контакт: чревни инфекции, кожни инфекции с 
лезии, както и колонизация с множествено-резис-
тентни към антибиотици причинители (табл. 5).